**HVEZDÁREŇ A PLANETÁRIUM V PREŠOVE, DILONGOVA 17, 080 01 PREŠOV**

naša zn. 138/2016 V Prešove dňa 15.03.2016

**Vec: Vyhodnotenie výtvarnej súťaže „Vesmír očami detí“ 2016 – okresné kolo**

Dňa 09.03.2016 sa v budove HaP konalo vyhodnotenie okresných kôl výtvarnej súťaže „Vesmír očami detí“ pre okres Prešov (Sabinov) a Poprad (Kežmarok, Bardejov, Levoča a Vranov nad Topľou). Vyhlasovateľom súťaže je Slovenská ústredná hvezdáreň v Hurbanove v spolupráci s ostatnými astronomickými zariadeniami na Slovensku.

Deti MŠ, žiaci ZŠ a ZUŠ súťažili v okresných kolách: Prešov (Sabinov) a Poprad (Kežmarok, Bardejov, Levoča, Vranov nad Topľou) s celkovým počtom prihlásených prác **– 883.**

Na jednotlivé okresné kolá pripadala účasť:

Prešov (Sabinov) – **521 prác**

Poprad (Kežmarok, Bardejov, Levoča a Vranov nad Topľou) – **362 prác**

Zapojenie jednotlivých kategórií škôl – Prešov/Poprad: 17/3 MŠ, 35/25 ZŠ a ZŠ s MŠ, 5/8 ZUŠ.

Jednotlivé kategórie boli zastúpené nasledovne:

**rok 2016** **rok 2015**

1. kategória (MŠ) 120/20 prác 180/26
2. kategória (1. – 4. roč. ZŠ) 174/130 prác 306/157
3. kategória (5. – 9. roč. ZŠ) 151/112 prác 189/130
4. kategória (ZUŠ – 1. – 4. roč. ZŠ) 42/65 prác 49/83
5. kategória (ZUŠ – 5. – 9. roč. ZŠ) 34/35 prác 30/41

Práce hodnotila odborná porota:

PhDr. Edita Vološčuková, PhD., Mgr. Magdaléna Klučárová a PaedDr. Peter Mastiľák.

**Vyjadrenie poroty**

Odborná porota opäť aj tento rok pozitívne oceňuje veľkú účasť zapojených detí/ žiakov do výtvarnej súťaže „VOD“, ako aj množstvo prác, ktorých počet bol v tomto roku 883. V neposlednom rade oceňuje vysoký motivačný prístup zo strany učiteľov, ktorí motivovali a viedli deti/žiakov k vytváraniu týchto prác. Veľkým pozitívom je dosť vyrovnaná účasť MŠ, ZŠ a ZUŠ. Zároveň porota uviedla, že výtvarné práce boli skôr štandardné. Najširšie boli zastúpené – maľba, kombinovaná maľba a inovačné momenty. Bohato bola zastúpená koláž a len z časti grafika, linoryt a suchá ihla. Výnimočne bola obsiahnutá fotografia. Porote chýbalo vo výtvarných prácach – kresba, kresba ceruzou, kresba tušom, či pierkom, tzv. drievkový efekt, ale aj počítačová grafika. Preto porota odporúča nasledovné.

*Porota odporúča:*

* výtvarné práce je potrebné konkretizovať bližšie; inšpirovať sa (filmami – moment, či motív filmov);
* sledovať vysielania priamo z vesmíru (vesmírne laboratórium, pestovanie rastlín, dianie, existencia a život v orbitálnej stanici);
* ak sa použije výtvarná technika asambláž, tak s adekvátnym materiálom (nepoužívať „trblietka“, krčený toaletný papier, či servítky – výsledok pôsobí veľmi lacno; hľadať skôr recyklovaný materiál (nemyslia sa tým toaletné rolky);
* pracovať viac s fotografiou, ktorá v súťaži dosť absentuje (fotografický príbeh, záznamy z land artu, pracovať v grafických softvéroch, fotoshopoch);
* používať písaný text, konkrétne signály alebo odkaz do vesmíru;
* motivovať deti/žiakov k vizualizácií technológie (vstup do vnútra, pozorovanie cez ďalekohľad, kaleidoskop, mikroskop a i);
* využívať medzipredmetové vzťahy, zapájať predmety – Výtvarná výchova (VV) - Fyzika, VV s IKT, VV - Biológia, VV – Geografia, VV – Chémia a pod.;

*Porota oceňuje:*

* veľké plus majú výtvarné práce materských škôl, v ktorých je zastúpená bohatá fantázia detí, preto nechať deti, aby samé pracovali na svojej práci a učitelia nedopĺňali tieto práce podľa svojho uhla pohľadu;
* množstvo výtvarných prác;
* výraznú snahu o motivovanie detí/žiakov zo strany učiteľa;
* rešpektovanie odporúčaní zo strany poroty, konkrétne neposielanie priestorových prác, ktoré nemôžu postúpiť kvôli veľkým rozmerom a vzniká tým problém pri odosielaní ďalej.

 *Návrh poroty:*

* pokúsiť sa o vytvorenie krátkeho videofilmu s vesmírnou tematikou (DVD – krátke cca 3-5min.).

Ocenené techniky a ich rozmanitosť bolo porotou ohodnotené tým, že práce posunuli k vyššie oceneným, ktoré postupujú ďalej do celoslovenského kola do Hurbanova. Prác bolo veľa, no napriek tomu si porota dala veľmi záležať, aby vybrala najkvalitnejšie a najzaujímavejšie výtvarné práce. Veľké ďakujem patrí učiteľom aj zo strany odbornej poroty. Učiteľom ďakujú, že pri množstve súťaží, do ktorých sa zapájajú, si našla miesto aj súťaž „Vesmír očami detí“. Ide o veľký prínos, z čoho vychádza nová koncepcia – Výtvarné umenie prepojené s vedou.

Pedagógom, deťom a žiakom odporúčame, aby si prezreli virtuálnu výstavu „Vesmír očami detí“ 2016 na internetovej stránke Hvezdárne a planetária v Prešove, [www.astropresov.sk](http://www.astropresov.sk/), prípadne navštívili výstavu ďalších ocenených prác v priestoroch HaP, ktorá bude trvať od začiatku apríla do konca júna 2016.

**VYJADRENIE RIADITEĽA HaP V PREŠOVE**

Ďakujeme všetkým súťažiacim v tomto ročníku našej výtvarnej súťaže „Vesmír očami detí“ za rok 2016 a samozrejme aj tým, ktorí im boli v tomto ich snažení nápomocní – Vám pedagógom. Riaditeľ HaP v Prešove.

**Hodnotenie zastúpenia v početnosti prihlásených škôl**

Ak zhodnotíme rok 2015 a s ním počet výtvarných prác 1191, tak môžeme skonštatovať, že išlo o najúspešnejší rok v zaslaní výtvarných prác odkedy existuje výtvarná súťaž „Vesmír očami detí“ vo Hvezdárni a planetáriu v Prešove. Dôvod veľkého počtu zaslania výtvarných prác bol ten, že sme školy oslovili telefonicky. Žiaľ uskutočnili sme to až potom, čo nám zlyhala elektronická komunikácia so školami na úkor neplatných mailov.

Tento rok hodnotíme súťaž opäť za veľmi pozitívnu. Školy sme neoslovovali telefonicky, ale znova mailom a do výtvarnej súťaže „Vesmír očami detí“ pre **rok 2016 sa nám prihlásilo 883 výtvarných prác**, z čoho máme veľkú radosť. Predsa je to stále viac ako v roku 2014, kde sme zaznamenali 589 prác. Porota aj tento rok mala z čoho vyberať a vybrali naozaj tie najlepšie, ktoré postúpili do celoslovenského kola do Hurbanova. Následne porota vybrala ďalšie ocenené práce, ktoré budú zdobiť priestory Hvezdárne a planetária v Prešove až do konca júna 2016. Sme nesmierne potešení, že sa do súťaže zapájajú ako tradičné, tak aj úplne nové školy. Dúfame, že táto tradícia bude naďalej len a len pokračovať.

**Touto cestou chceme poprosiť školy, aby nám zmenu mailovej adresy oznámili, čím sa nestane to, že školy nedostanú oznámenie o výtvarnej súťaži „Vesmír očami detí“, ktorú každoročne realizuje Hvezdáreň a planetárium v Prešove.** **Zároveň prosíme školy, aby učitelia, či vychovávatelia rešpektovali propozície, ktoré sú uvedené v štatúte výzvy „VOD“ a nezabúdali presne uvádzať čitateľné meno dieťaťa/žiaka (najlepšie napísané elektronicky alebo paličkovým písmom), nezabúdali na pečiatku školy, zaradenie do presných kategórií a v neposlednom rade, aby neprevyšovali výtvarné práce, ktorých má byť maximálne 10 na jednu kategóriu.**

Úprimne si ceníme všetkých riaditeľov, učiteľov a  vychovávateľov, ktorí prispeli k vytrvalosti a húževnatosti detí a žiakov pri vytváraní ich individuálnych výtvarných prác do súťaže „Vesmír očami detí“ 2016. Súčasne ďakujeme všetkým školám a zriaďovateľom jednotlivých škôl, ktoré sa do výtvarnej súťaže zapojili a veríme, že sa o rok opakovane zapoja.

Na záver by sme chceli upozorniť všetkých pedagógov, aby naďalej sledovali našu stránku ([www.astropresov.sk](http://www.astropresov.sk)), kde sa každoročne v novom roku, a to už v januári, objaví výzva k súťaži „Vesmír očami detí“. Ďakujeme Vám za Vašu početnú účasť a veríme, že sa do súťaže zapojíte aj v ďalších rokoch. Zároveň prosíme riaditeľstvá škôl, prípadne zriaďovateľov a starostov obcí o včasnú informovanosť pedagógov zodpovedných za túto výtvarnú súťaž.

**Zúčastnené školy:**

**Prešov (Sabinov) celkom počet prác za uvádzané okresy: 521**

**1. kategória MŠ**

**Počet prác 1. kategória:** **120**

1. MŠ, Nám. sv. Martina 80, 082 71 Lipany; 2. Súkromná MŠ Tobiáš, Solivarská 60, 080 05 Prešov; 3. MŠ Milpoš, Milpoš 55, 082 71 Lipany; 4. MŠ, Jurkovičova 17, 080 01 Prešov; 5. MŠ, Československej armády 20, 080 01 Prešov; 6. MŠ, Nám. Sv. Martina 80, 082 71 Lipany; 7. MŠ, Sabinovská 22/A, 080 01 Prešov; 8. MŠ, Volgogradská 48, 080 01 Prešov; 9. MŠ, Budovateľská 8, 080 01 Prešov; 10. MŠ, Fraňa Kráľa 11, 080 01 Prešov; 11. MŠ Ličartovce, Ličartovce 239, 082 03 Ličartovce; 12. SMŠ Mamajáčik, Škultétyho 12, 080 01 Prešov; 13. MŠ, Bernolákova 19, 080 01 Prešov; 14. MŠ „Kráľovnej pokoja“, Mukačevská 27, 080 01 Prešov; 15. MŠ „Kráľovnej pokoja“, Ďumbierska 40, 080 01 Prešov; 16. MŠ Šindliar, 082 36 Šindliar; 17. MŠ, Kpt. Nálepku 8, 082 04 Drienov.

**2. a 3. kategória ZŠ, ZŠ s MŠ**

**Počet prác 2. kategória: 174**

**Počet prác 3. kategória: 151**

1. ZŠ s MŠ, Lemešany 154, 082 03 Lemešany; 2. ZŠ s MŠ Chminianska Nová Ves, Školská 28, 082 33 Chminianska Nová Ves; 3. Cirkevná ZŠ, Sv. Michala, 082 01 Kendice; 4. ZŠ s MŠ Torysa, Torysa 26, 082 76 Torysa; 5. ZŠ, Mirka Nešpora 2, 080 01 Prešov; 6. ZŠ, Matice slovenskej 13, 080 01 Prešov; 7. ZŠ s MŠ Sedlice, 082 43 Sedlice 3; 8. ZŠ, Ul. 17. novembra 31, 083 01 Sabinov; 9. ZŠ s MŠ, Červená Voda 30, 083 01 Červená Voda; 10. ZŠ, Sibírska 42, 080 01 Prešov; 11. ZŠ, Komenského 113, 082 71 Lipany; 12. ZŠ, Dubovica 374, 082 71 Dubovica; 13. ZŠ Chminianske Jakubovany 21, 082 33 Chminianska Nová Ves; 14. ZŠ s MŠ Krivany, Krivany 1, 082 71 Krivany; 15. ZŠ, Kúpeľná 2, 080 01 Prešov; 16. ZŠ, Važecká 11, 080 05 Prešov; 17. ZŠ Ľubotice, Strážnická 26, 080 06 Ľubotice; 18. ZŠ, Komenského 13, 083 01 Sabinov; 19. ZŠ s MŠ Šarišské Michaľany, Pod Lesíkom 19, 082 22 Šarišské Michaľany; 20. ZŠ, Šrobárova 20, 080 01 Prešov; 21. ZŠ s MŠ Brezovica, 082 74 Brezovica; 22. ZŠ, Šmeralova 25, 080 01 Prešov; 23. Spojená ZŠ, European English School, Solivarská 28, 080 05 Prešov; 24. ZŠ s MŠ Pečovská Nová Ves, 082 56 Pečovská Nová Ves; 25. ZŠ s MŠ Bajerov, 082 41 Bajerov; 26. ZŠ Víťaz, Víťaz 263, 082 38 Víťaz; 27. ZŠ s MŠ Gregorovce, 082 66 Gregorovce; 28. Súkromná ZŠ, Námestie slobody 100, 083 01 Sabinov; 29. ZŠ, Lesnícka 1, 080 05 Prešov; 30. ZŠ, Bajkalská 29, 080 01 Prešov; 31. ZŠ, Hviezdoslavova 1, 082 71 Lipany; 32. Spojená škola Pavla Sabadoša internátna, Duklianska 2, 080 76 Prešov; 33. ZŠ Veľký Šariš, Školská 29, 082 21 Veľký Šariš; 34. ZŠ Široké, Široké 141, 082 37 Široké; 35. ZŠ s MŠ Župčany, Župčany 171, 080 01 Prešov.

**4. a 5. kategória ZUŠ**

**Počet prác 4. kategória: 42**

**Počet prác 5. kategória: 34**

1. ZUŠ, Námestie slobody 29, 083 01 Sabinov; 2. SZUŠ Hubošovce, Hubošovce 56, 082 66 Uzovce; 3. ZUŠ J. Pöschla, Pobočka Fintice, Prostejovská 36, 080 01 Prešov; 4. ZUŠ – Výtvarný odbor, Októbrová 32, 080 01 Prešov; 5. ZUŠ, Štúrova 29, 082 71 Lipany.

**Poprad (Levoča, Kežmarok, Bardejov, Vranov nad topľou) celkom počet prác za uvádzané okresy: 362**

**1. kategória MŠ**

**Počet prác 1. kategória: 20**

1. MŠ, Vrbov 216, 059 72 Vrbov; 2. MŠ Dubinné, 086 12 Dubinné; 3. MŠ Domašská, Domašská ulica 604, 093 02 Vranov nad Topľou.

**2. a 3. kategória ZŠ, ZŠ s MŠ**

**Počet prác 2. kategória: 130**

**Počet prác 3. kategória: 112**

1. ZŠ s MŠ, Pod Papierňou 1, 085 01 Bardejov; 2. ZŠ, Mierová 134, 059 21 Svit; 3. ZŠ s MŠ Hažlín, Majerova 30, 086 14 Hažlín; 4. ZŠ Toporec, Školská 7/6, 059 95 Toporec; 5. ZŠ – Grundschule, Hradné námestie 38, 060 01 Kežmarok; 6. ZŠ B. Krpelca, Tarasa Ševčenku 3, 085 55 Bardejov; 7. ZŠ

Kamenná Poruba 110, 093 03 Kamenná Poruba; 8. ZŠ s MŠ, Rakúsy 81, 059 76 Rakúsy; 9. ZŠ, Dr. Daniela Fischera 2, 060 01 Kežmarok; 10. ZŠ s MŠ, Tajovského ulica 2764/17, 058 01 Poprad; 11. ZŠ s MŠ, Vydrník 121, 059 14 Vydrník; 12. ZŠ, Palešovo námestie 9, 053 04 Spišské Podhradie; 13. ZŠ s MŠ, Stráne pod Tatrami 33, 059 76 Stráne pod Tatrami; 14. ZŠ, Ul. Fraňa Kráľa 2, 058 01 Poprad – Veľká; 15. Cirkevná ZŠ s MŠ sv. Faustíny, Pánska 2420, 085 01 Bardejov – Dlhá Lúka; 16. Spojená škola, Kukorelliho 552, 094 31 Hanušovce nad Topľou; 17. ZŠ v Kurime, Družstevná 222, 086 12 Kurima; 18. ZŠ s MŠ, Dostojevského 2116/25, 058 01 Poprad; 19. ZŠ, Komenského 2, 059 21 Svit; 20. ZŠ v Marhani, 086 45 Marhaň; 21. Spojená škola, Letná ulica 3453/34, 058 01 Poprad; 22. ZŠ, Komenského 23, 085 01 Bardejov; 23. ZŠ s MŠ Štefana Náhalku, Ul. Štefana Náhalku 396/10, 059 40 Liptovská Teplička; 24. ZŠ s MŠ, Vagonárska 1600/4, 058 01 Poprad – Sp. Sobota; 25. Gymnázium, J. Francisciho – Rimavského, 054 01 Levoča.

**4. a 5. kategória ZUŠ**

**Počet prác 4. kategória: 65**

**Počet prác 5. kategória: 35**

1. SZUŠ Fantázia, Ul. SNP 145/9, 059 21 Svit; 2. Spojená škola, Org. zložka: ZŠ-ZUŠ, Štúrova 231/123, 061 01 Spišská Stará Ves; 3. SZUŠ, Pod Vinbargom 1, 085 01 Bardejov; 4. ZUŠ, M. Vileca, Hurbanova 10, 085 01 Bardejov; 5. ZUŠ Tatranská Lomnica 4/123, 059 60 Tatranská Lomnica; 6. Cirkevná ZUŠ sv. Jána Bosca, Jiráskova 5, 085 01 Bardejov; 7. ZUŠ, Petržalská 21, 060 01 Kežmarok; 8. ZUŠ, Ul. Štefánikova 99/72, 058 01 Poprad.

**Organizácia – ďalší postup**

Najlepšie ocenené práce, uvádzané vo výsledkovej listine, postupujú do celoslovenského kola v Hurbanove. Zasadnutie poroty celoslovenského kola sa bude konať **08.04.2016**. V rámci okresného kola budú najlepšie práce ocenené HaP v Prešove vecnými cenami, diplomom a budú vystavené v priestoroch planetária do konca júna 2016. V priebehu mesiaca apríl budú umiestnené na našej webovej stránke ([www.astropresov.sk](http://www.astropresov.sk)) v podobe virtuálnej výstavy.

Ďalšie ocenené práce budú odmenené diplomom a spolu s časťou ostatných prác budú **vystavené v expozičnej časti planetária.** **Oznam o otvorení bude na našej webstránke.**

*Poznámky:*

* *v prípade podnetných nápadov, postrehov, či pripomienok nám píšte na našu e-mailovú adresu* *hap@astropresov.sk*, *olsavska@astropresov.sk**,*
* ***zmenu Vašej e-mailovej adresy nám prosím nahláste*** *kedykoľvek v priebehu roka a rovnako tak uvítame, ak nám oznámite, alebo sprostredkujete e-mailové kontakty tých škôl, ktoré od nás nedostávajú propozície k súťaži.*

Ďakujeme za Vašu účasť v súťaži a tešíme sa na ďalšiu spoluprácu.

S pozdravom

Mgr. Viliam Kolivoška

 riaditeľ HaP Prešov

Vybavuje: PaedDr. Júlia Oľšavská, PhD.